የደኢህዴን ማዕከላዊ ኮሚቴ መደበኛ ስብሰባውን እያካሄደ ነው
የደቡብ ኢትዮጵያ ህዝቦች ዴሞክራሲያዊ ድርጅት (ደኢህዴን) ማዕከላዊ ኮሚቴ መደበኛ ስብሰባውን ማካሄድ ጀምሯል።ማዕከላዊ ኮሚቴው በተለያዩ ክልላዊና ሃገራዊ ጉዳዮች ላይ ትኩረቱን አድርጎ እንደሚመክር ይጠበቃል።የድርጅቱ ስራ አስፈፃሚ ኮሚቴ ከጥር 23 ቀን ጀምሮ ሲያካሂድ የነበረውን ስብሰባ አጠናቋል።በስብሰባው ባለፉት ዓመታት የተደረጉ ሁሉን አቀፍ እንቅስቃሴዎች በጥልቀት ተገምግመዋል።ከዚህ ባለፈም በጥልቅ ተሃድሶው የተላለፉ ውሳኔዎችን ተግባራዊነት አፈጻጸም ደረጃም ተፈትሿል።የስራ አስፈጻሚውን ስብሰባ መጠናቀቅ ተከትሎም የድርጅቱ ማዕከላዊ ኮሚቴ ስብሰባ ከዛሬ ጀምሮ እየተካሄደ ይገኛል። (ኤፍ ቢ ሲ)